ليو التانى ملك ارمينيا الصغرى او ملك كيليكيا ، كان فى الاصل ليو التالت امير أرمينيا - بالارمنلى: Լեիոն Բ, ليون التانى - ( 1236 - سيس، 6 فبراير 1289 ). كان من عيلة الهيتومييين و كان ابن الملك هيتوم الأولانى و الملكه ايزابيلا و حكم مملكة كيليكيا من سنة 1269 لسنة 1289. ليو إتولد سنة 1236 أبوه هو هيتوم الاولانى ملك ارمينيا و امه هيا الملكه إيزابيل Isabel ( بالارمينى : زابل Zabel ). هيتوم إتجوز إيزابيل بسبب ضغط أبوه قنسطنطين من لامبرون ( Constantine of Lampron ) ، اللى رتب لقتل جوز الملكه إيزابيل الأولانى علشان يحط إبنه كحاكم بالتعاون مع إيزابيل. هيتوم و إيزابيل خلفو ست اطفال ، و كان ليو هو البكرى و واحده من إخواته سيبيل من أرمينيا ( Sibyl ) إتجوزت بوهيموند الساتت ملك انطاكيا و بالجوازه دى انتهى الصراع اللى كان داير مابين الدولتين الجارتين و حصل سلام بينهم. فى سنة 1262 اتجوز كيران Keran ( كير آنا Kir Anna ) بنت الامير هيتوم من لامبرون Hethum of Lampron ، و فى فترةالخمسه و عشرين سنه اللى عاشها معاها خلف 15 ولد و بنت ، منهم خمسه قعدو على عرش كيليكيا هما : هيتوم التانى Hethum II توروس التالت Thoros III سيمباد Sempad قنسطنطين التالت Constantin III اوشين Oshin.